Mădălina Ion a început să joace handbal la echipele pentru copii ale Rapid București. În 2012, ea a fost selectată la echipa națională a României pentru categoria de vârstă U17. În 2014, handbalista a fost componentă a echipei de junioare a României care a câștigat medalia de aur la Campionatul Mondial din Macedonia, iar cu echipa națională de tineret a României a obținut medalia de bronz la Campionatul Mondial din 2016.